CELEX: 32013D0424
Language: bg
Date: 2013-07-16 00:00:00
Title: 2013/424/ЕС: Решение за изпълнение на Комисията от 16 юли 2013 година относно финансовия принос на Европейския съюз през 2013 г. към националните програми за събиране, управление и използване на данни в сектор „Рибарство“ на 11 държави членки (България, Дания, Германия, Италия, Латвия, Литва, Малта, Румъния, Словения, Финландия и Швеция) (нотифицирано под номер C(2013) 4434)

6.8.2013   
            
            
               BG
            
            
               Официален вестник на Европейския съюз
            
            
               L 210/28
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 16 юли 2013 година
   относно финансовия принос на Европейския съюз през 2013 г. към националните програми за събиране, управление и използване на данни в сектор „Рибарство“ на 11 държави членки (България, Дания, Германия, Италия, Латвия, Литва, Малта, Румъния, Словения, Финландия и Швеция)
   (нотифицирано под номер C(2013) 4434)
   (само текстовете на български, датски, италиански, латвийски, литовски, малтийски, немски, румънски, словенски, фински и шведски език са автентични)
   (2013/424/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 861/2006 на Съвета от 22 май 2006 г. за установяване на финансови мерки на Общността за прилагането на Общата политика по рибарство и в областта на морското право (1), и по-специално член 24, параграф 1 от него,
   като има предвид, че:
   
               (1)
            
            
               В Регламент (ЕО) № 861/2006 се определят условията, при които държавите членки могат да получат финансова подкрепа от Европейския съюз за разходи, извършени в рамките на техните национални програми за събиране и управление на данни.
            
         
               (2)
            
            
               Тези програми следва да бъдат изготвяни в съответствие с Регламент (ЕО) № 199/2008 на Съвета от 25 февруари 2008 година за установяване на общностна рамка за събиране, управление и използване на данни в сектор „Рибарство“ и за подкрепа на научните консултации във връзка с Общата политика в областта на рибарството (2) и с Регламент (ЕО) № 665/2008 на Комисията (3).
            
         
               (3)
            
            
               Съгласно разпоредбите на член 4, параграф 4 и член 4, параграф 5 от Регламент (ЕО) № 199/2008 България, Германия, Дания, Италия, Латвия, Литва, Малта, Румъния, Словения, Финландия и Швеция представиха национални програми за събирането, управлението и използването на данни в сектор „Рибарство“ за 2011—2013 г. Тези програми бяха одобрени през 2011 г. в съответствие с член 6, параграф 3 от Регламент (ЕО) № 199/2008.
            
         
               (4)
            
            
               Същите държави членки представиха годишни бюджетни прогнози за 2013 г. в съответствие с член 2, параграф 2 от Регламент (ЕО) № 1078/2008 на Комисията от 3 ноември 2008 г. за определяне на подробни правила за прилагане на Регламент (ЕО) № 861/2006 на Съвета във връзка с разходите, направени от държавите-членки за събиране и управление на основни данни за рибарството (4). Комисията направи оценка на годишните бюджетни прогнози на държавите членки, както е определено в член 4 от Регламент (ЕО) № 1078/2008, като взе предвид одобрените национални програми.
            
         
               (5)
            
            
               В член 5 от Регламент (ЕО) № 1078/2008 се постановява, че Комисията одобрява годишната бюджетна прогноза и взема решение относно годишния финансов принос на Съюза към всяка национална програма в съответствие с процедурата, определена в член 24 от Регламент (ЕО) № 861/2006, и въз основа на резултата от оценката на годишните бюджетни прогнози, както е посочено в член 4 от Регламент (ЕО) № 1078/2008.
            
         
               (6)
            
            
               В член 24, параграф 3, буква б) от Регламент (ЕО) № 861/2006 се постановява, че процентът на финансовия принос се определя с решение на Комисията. В член 16 от същия регламент се предвижда, че финансовите мерки на Съюза в областта на събирането на основни данни не надвишават 50 % от разходите, извършени от държавите членки по изпълнението на програмата за събиране, управление и използване на данни в сектор „Рибарство“.
            
         
               (7)
            
            
               Настоящото решение представлява решение за финансиране по смисъла на член 84, параграф 2 от Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложим за общия бюджет на Съюза (5).
            
         
               (8)
            
            
               Мерките, предвидени в настоящото решение, са в съответствие със становището на Комитета по рибарство и аквакултури,
            
         ПРИЕ НАСТОЯЩОТО РЕШЕНИЕ:
   Член 1
   Максималният общ размер на финансовия принос на Съюза, който се отпуска на всяка държава членка за събирането, управлението и използването на данни в сектор „Рибарство“ за 2013 г., и процентът на финансовия принос на Съюза са определени в приложението.
   Член 2
   Адресати на настоящото решение са Република България, Кралство Дания, Федерална република Германия, Италианската република, Република Латвия, Република Литва, Република Малта, Румъния, Република Словения, Република Финландия и Кралство Швеция.
   
      Съставено в Брюксел на 16 юли 2013 година.
      
         
            За Комисията
         
         Maria DAMANAKI
         
            Член на Комисията
         
      
   
   
      (1)  ОВ L 160, 14.6.2006 г., стр. 1.
   
      (2)  ОВ L 60, 5.3.2008 г., стр. 1.
   
      (3)  ОВ L 186, 15.7.2008 г., стр. 3.
   
      (4)  ОВ L 295, 4.11.2008 г., стр. 24.
   
      (5)  ОВ L 298, 26.10.2012 г., стр. 1.
   
      ПРИЛОЖЕНИЕ
      
         НАЦИОНАЛНИ ПРОГРАМИ 2011—2013 Г.
      
      Допустими разходи и максимален принос на ЕС за 2013 г.
      
                  (в EUR)
               
            
                  Държава членка
               
               
                  Допустими разходи
               
               
                  Максимален финансов принос на ЕС
                  (в размер на 50 %)
               
            
                  България
               
               
                  180 214,85
               
               
                  90 107,43
               
            
                  Дания
               
               
                  5 956 908,05
               
               
                  2 978 454,03
               
            
                  Германия
               
               
                  6 938 161,00
               
               
                  3 469 080,50
               
            
                  Италия
               
               
                  9 245 522,75
               
               
                  4 622 761,38
               
            
                  Латвия
               
               
                  374 348,04
               
               
                  187 174,02
               
            
                  Литва
               
               
                  244 900,00
               
               
                  122 450,00
               
            
                  Малта
               
               
                  799 170,09
               
               
                  399 585,05
               
            
                  Румъния
               
               
                  449 247,00
               
               
                  224 623,50
               
            
                  Словения
               
               
                  160 896,42
               
               
                  80 448,21
               
            
                  Финландия
               
               
                  1 880 999,00
               
               
                  940 499,50
               
            
                  Швеция
               
               
                  6 158 792,00
               
               
                  3 079 396,00
               
            
                  Общо
               
               
                  32 389 159,20
               
               
                  16 194 579,60